Stavang kirke

Stavang kirke er en langkirke i tegl som ligger i Stavang i Kinn kommune (tidligere Flora).

Kirken har 312 sitteplasser.

Historie 
Den første kirken i Stavang etter reformasjonen ble bygd i 1873 (Svanøy var kirkested inntil 1872), men brant ned lille julaften 1951. Den nåværende kirken ble så bygd. Byggingen startet 19. september 1955, men det var ikke før 16. juni 1957 at biskop Ragnvald Indrebø kunne vigsle den nye kirken. Til vigslingen kom det 90 båter til havnen i Stavang, og 1500 mennesker ville inn i kirken.

Samlede byggekostnader i 1957 var på 360 000 kr pluss 40 000 til orgel.

Altertavlen 
Altertavlen i kirken er fra 1899, og stod i kirken som brant ned. Altertavlen ble berget ut, og plassert i den nye kirken.

Litteratur

Eksterne lenker
 Stavang kirke i NRK-Sogn og Fjordane fylkesleksikon    
 

Kirker i Kinn
Kulturminner i Kinn
Kirker i Sunnfjord prosti
Norske kirker fra 1957
Langkirker i Bjørgvin bispedømme
Kirkebranner i Norge